फुङाव थुमेन ओंखारनो हमनाय दुलुर - दालार गोजा साननि गाब बादि खाफालाव फोथा लानाय,हिन्जाव गोदान,खोमायाव दुल एबा माख्रि जʼराया दैदिंनाय,गोदानायाव लफेटनि सʼनाथि जोंथि जिक - मिक जोंनाय थायनैयाव आसान सांखा आरो दिंग्रि आसानफोरनि स्रिं स्रा आवाज गाबनाय,खानायनि फारनैजों सिंखाव बोनानै खाफाल सिम लमबाइ बाइ जाबोनाय सʼनानि सेइन लकेट,आथिं आफानि रुगुं रुगुं गोजा आलताजों गाब होनाय,जिल मिल जोंनाय,रिमोनदो रिमोनदो रेसमनि अरनाजों गावनि खरʼ आरो मोखांखौ खावसे खोबनानै गेजेर गेजेर सुन मोनब्लानो गावनि सुवामिखौ स्रोदै नोजोर थिहरनाय - बेफोर सावगारिखौ आलेया एरखांनो हाया आरो बिनि मोखाङाव साया - माया आमै मै गेलेफोयाखैबो ।